CELEX: 22017D1923
Language: bg
Date: 2017-10-02 00:00:00
Title: Решение № 1/2017 на Комитета за митническо сътрудничество между държавите от Източна и Южна Африка и Европейския съюз от 2 октомври 2017 г. относно дерогация от правилата за произход, определени в протокол 1 към Временното споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна, за да се вземе предвид специалната ситуация на държавите от Източна и Южна Африка по отношение на консервираната риба тон и филето от риба тон [2017/1923]

20.10.2017   
            
            
               BG
            
            
               Официален вестник на Европейския съюз
            
            
               L 271/44
            
         РЕШЕНИЕ № 1/2017 НА КОМИТЕТА ЗА МИТНИЧЕСКО СЪТРУДНИЧЕСТВО МЕЖДУ ДЪРЖАВИТЕ ОТ ИЗТОЧНА И ЮЖНА АФРИКА И ЕВРОПЕЙСКИЯ СЪЮЗ
   от 2 октомври 2017 г.
   относно дерогация от правилата за произход, определени в протокол 1 към Временното споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна, за да се вземе предвид специалната ситуация на държавите от Източна и Южна Африка по отношение на консервираната риба тон и филето от риба тон [2017/1923]
   КОМИТЕТЪТ ЗА МИТНИЧЕСКО СЪТРУДНИЧЕСТВО,
   като взе предвид Временното споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна, и по-специално член 41, параграф 4 от протокол I към него,
   като има предвид, че:
   
               (1)
            
            
               Временното споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна (1) (наричано по-нататък „Временното СИП“) се прилага временно от 14 май 2012 г. между Съюза и Република Мадагаскар, Република Мавриций, Република Сейшели и Република Зимбабве.
            
         
               (2)
            
            
               В протокол 1 към Временното СИП относно определението на понятието „продукти с произход“ и методите на административно сътрудничество се съдържат правилата за произход при вноса на продукти с произход от държавите от Източна и Южна Африка (ИЮА) в Съюза.
            
         
               (3)
            
            
               В съответствие с член 42, параграф 8 от протокол 1 към Временното СИП дерогации от посочените правила за произход се предоставят автоматично в рамките на годишна квота от 8 000 тона за консервираната риба тон и 2 000 тона за филето от риба тон.
            
         
               (4)
            
            
               На 29 ноември 2012 г. Комитетът за митническо сътрудничество между държавите от Източна и Южна Африка и Европейския съюз прие Решение № 1/2012 (2), с което се предоставя автоматична дерогация от правилата за произход по отношение на консервираната риба тон и филето от риба тон, внесени в Съюза в периода от 1 януари 2012 г. до 31 декември 2017 г. в съответствие с член 42, параграф 8 от протокол 1 към Временното СИП.
            
         
               (5)
            
            
               С цел да се даде възможност за ефективното и пълно използване на наличната квота, Мавриций, Сейшелските острови и Мадагаскар поискаха дерогация за годишните количества от 8 000 тона консервирана риба тон и 2 000 тона филе от риба тон, предназначени за внос в Съюза от 1 януари 2018 г.
            
         
               (6)
            
            
               Тъй като годишната квота се отпуска автоматично по искане на държавите от ИЮА, Комитетът за митническо сътрудничество следва да разпредели цялата квота на държавите от ИЮА. Поради това на държавите от ИЮА следва да бъде предоставена дерогация по отношение на 8 000 тона консервирана риба тон и 2 000 тона филе от риба тон.
            
         
               (7)
            
            
               Приема се, че позоваването на „консервирана риба тон“ в член 42, параграф 8 от протокол 1 към Временното СИП обхваща рибата тон, консервирана в растително масло или по други начини. За тези видове риба тон в приложение I към Регламент (ЕИО) № 2658/87 на Съвета (3) (наричано по-нататък „Комбинираната номенклатура“) е използван терминът „консерви от риба“. Терминът „консерви от риба тон“, т.е. „консервирана риба тон“, включва консервите от риба тон, но също и рибата тон, вакуумирана в пластмасови пликове или в други опаковки. Следователно е уместно да се използва терминът „консервирана риба тон“.
            
         
               (8)
            
            
               С оглед постигането на яснота и за да може дерогацията да се прилага за консервираната риба тон и филето от риба тон, е подходящо да се посочи изрично, че рибата тон без произход, която се използва в производството на консервираната риба тон с кодове по КН 1604 14 21, 31 и 41, 1604 14 28, 38 и 48, ex 1604 20 70 и филето от риба тон с код по КН 1604 14 26, 36 и 46, следва да бъде риба тон от позиция по ХС 0302 или 0303.
            
         
               (9)
            
            
               С Регламент за изпълнение (ЕС) 2015/2447 на Комисията (4) се определят правилата за управлението на тарифните квоти. Посочените правила следва да се прилагат при управлението на количеството, по отношение на което се предоставя дерогацията по силата на настоящото решение.
            
         
               (10)
            
            
               Дерогацията следва да бъде предоставена за срок от 5 години съгласно предвиденото в член 42, параграф 10, буква а) от протокол 1 към Временното СИП.
            
         
               (11)
            
            
               За да се даде възможност за по-ефикасно наблюдение на прилагането на дерогацията, органите на държавите от ИЮА следва редовно да съобщават на Комисията данни за издадените сертификати за движение EUR.1,
            
         РЕШИ:
   Член 1
   Чрез дерогация от разпоредбите на протокол 1 към Временното СИП и в съответствие с член 42, параграф 8 от същия протокол консервираната риба тон и филето от риба тон от позиция по ХС 1604, произведени от риба тон без произход от позиция по ХС 0302 или 0303, се считат за продукти с произход от държавите от ИЮА в съответствие с условията, определени в членове 2—4 от настоящото решение.
   Член 2
   Дерогацията по член 1 се прилага на годишна основа за продуктите и количествата, посочени в приложението към настоящото решение, които са декларирани за допускане за свободно обращение в Съюза от държавите от ИЮА за периода от 1 януари 2018 г. до 31 декември 2022 г.
   Член 3
   Количествата, посочени в приложението, се управляват в съответствие с членове 49—54 от Регламент за изпълнение (ЕС) 2015/2447 на Комисията.
   Член 4
   1.   Митническите органи на държавите от ИЮА извършват количествени проверки при износ на продуктите по член 1.
   2.   Преди края на месеца, следващ всяко тримесечие, митническите органи на посочените държави предават на Комисията чрез секретариата на Комитета за митническо сътрудничество справка за количествата, по отношение на които са издадени сертификати за движение EUR.1 в съответствие с настоящото решение, както и поредните номера на тези сертификати.
   3.   В клетка 7 от сертификатите за движение EUR.1, издадени в съответствие с настоящото решение, се съдържа едно от следните указания:
   
                
            
            
               
                  „Derogation — Decision No 1/2017 of the ESA-EU Customs Cooperation Committee of 2 October 2017“;
               
            
         
                
            
            
               
                  „Dérogation — Décision no 1/2017 du comité de coopération douanière AfOA-UE du 2 octobre 2017“;
               
            
         Член 5
   1.   Държавите от ИЮА и Съюзът предприемат от своя страна необходимите мерки за прилагането на настоящото решение.
   2.   Когато въз основа на обективна информация Съюзът е установил нередности или измама или системно неспазване на задълженията по член 4, той може да поиска временно прекратяване на дерогацията по член 1 в съответствие с процедурата, предвидена в член 22, параграфи 5 и 6 от Временното СИП.
   Член 6
   Настоящото решение влиза в сила на 1 януари 2018 г.
   
      Съставено в Антананариво на 2 октомври 2017 г.
      
         M. R. NABEE
         
            Представител на държавите от ИЮА
         
         
            от името на държавите от ИЮА
         
      
      
         J. G. SANCHEZ
         
            Европейска комисия
         
         
            от името на Европейския съюз
         
      
   
   
      (1)  ОВ L 111, 24.4.2012 г., стр. 2.
   
      (2)  Решение № 1/2012 на Комитета за митническо сътрудничество между държавите от Източна и Южна Африка и Европейския съюз от 29 ноември 2012 г. относно дерогация от правилата за произход, определени в протокол 1 към Временното споразумение, с което се установява рамка за споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна, за да се вземе предвид специалната ситуация на държавите от Източна и Южна Африка по отношение на консервираната риба тон и филето от риба тон (ОВ L 347, 15.12.2012, стр. 38).
   
      (3)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
   
      (4)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
   
      ПРИЛОЖЕНИЕ
      
                  Пореден №
               
               
                  Код по КН
               
               
                  Описание на стоките
               
               
                  Период
               
               
                  Нетно тегло
                  (в тонове)
               
            
                  09.1618
               
               
                  1604 14 21 , 31  и 41 
                  1604 14 28 , 38  и 48 
                  ex 1604 20 70  (1)
                  
               
               
                  Консервирана риба тон (2)
                  
               
               
                  1.1.2018 г. — 31.12.2018 г.
               
               
                  8 000 
               
            
                  1.1.2019 г. — 31.12.2019 г.
               
               
                  8 000 
               
            
                  1.1.2020 г. — 31.12.2020 г.
               
               
                  8 000 
               
            
                  1.1.2021 г. — 31.12.2021 г.
               
               
                  8 000 
               
            
                  1.1.2022 г. — 31.12.2022 г.
               
               
                  8 000 
               
            
                  09.1619
               
               
                  1604 14 26 , 36  и 46 
               
               
                  Филе от риба тон
               
               
                  1.1.2018 г. — 31.12.2018 г.
               
               
                  2 000 
               
            
                  1.1.2019 г. — 31.12.2019 г.
               
               
                  2 000 
               
            
                  1.1.2020 г. — 31.12.2020 г.
               
               
                  2 000 
               
            
                  1.1.2021 г. — 31.12.2021 г.
               
               
                  2 000 
               
            
                  1.1.2022 г. — 31.12.2022 г.
               
               
                  2 000 
               
            
         (1)  Кодове по ТАРИК 1604207030, 1604207040, 1604207050, 1604207092 и 1604207094.
      
         (2)  Независимо от вида на опаковката, при която продуктът се счита за консервиран по смисъла на позиция по ХС 1604.